12 मई तक नहरों में पानी आने पर सभी तालाबों में पानी भराने के निर्देश एसडीएम को दिए। आरईएस विभाग को पूर्ण कार्यों का भुगतान करने तथा आरईएस जेई को प्रतिदिन ब्लाकों में जाने, जिनके पास दो ब्लाक हैं उनको तीन-तीन दिन नियत करने के निर्देश दिए। डीएम ने शिक्षा विभाग, चिकित्सा विभाग व बिजली विभाग की समीक्षा की। उधर, विकास कार्यों की समीक्षा बैठक में भी शहर के अंदर हो रही रात्रिकालीन बिजली कटौती का मुद्दा उठा। बिजली विभाग की समीक्षा के दौरान डीएम ने जहां खराब ट्रांसफार्मरों को सुधरवाने तथा लोकल फाल्ट पर लगाम लगाने के निर्देश दिए, वहीं अधिशासी अभियंता को निर्देश दिए कि शहर में रात्रि कालीन बिजली कटौती को बंद कराने को पत्र भेजा जाए। उन्होंने कहा कि जनपद में हो रही अघोषित कटौती पर भी लगाम लगाई जाए और बेहतर रोस्टर लागू करवाकर उसी के अनुसार कटौती की जाए। बैठक में सीडीओ एके द्विवेदी, एडीएम राकेश मिश्र, पीडी श्रीनिवास मिश्र, डीडीओ पीके सिंह व एसडीएम व जिला स्तरीय अधिकारी मौजूद थे।